ভূস্বর্গে লুকিয়ে রয়েছে অন্তত ৩০ জন জঙ্গি! অপারেশন শুরু বাহিনীর

ওয়েব ডেস্ক : ভূস্বর্গে (Jammu and Kashmir) নাশকতা ছড়ানোর চেষ্টা করছে অন্তত ৩০ জন পাক জঙ্গি (Terrorist)! গোয়ান্দারা নাকি এমনই তথ্য পেয়েছেন। তার পরেই বড়সড় অপারেশনে (Operation) নামল ভারতীয় সেনা (Indian Army)। শীতকালে যেসব জায়গায় তল্লাশি কমিয়েছিল সেনা, সেই জায়গাগুলিতেও এখন জোর তল্লাশি শুরু হয়েছে। সূত্রের খবর, জম্মুতে এই জঙ্গিরা ঘুরে বেড়াচ্ছে।

মূলত, শীতের সময় ভারতে প্রবেশ করার চেষ্টা করে জঙ্গিরা (Terrorist)। সেই কারণে এই সময় সীমান্তে তৎপরতা বাড়ায় জঙ্গিরা। সূত্রের খবর, ৩০ জন জঙ্গি উপত্যকায় প্রবেশ করেছে। মাঝারি এবং উঁচু পাহাড়ি এলাকায় তারা ঘাঁটি গেড়েছে বলেই জানা যাচ্ছে। কিশ্তওয়ার এবং ডোডায় জঙ্গিদের আনাগোনা বেড়েছে বলেই মনে করা হচ্ছে।

আরও খবর : দেশের ‘ফুসফুস’ বিক্রি? আরাবল্লী বিতর্কে স্বতঃপ্রণোদিত মামলা সুপ্রিম কোর্টের

গোয়েন্দারা মনে করছেন, শীতের সময় নজরদারি কম থাকার কারণে জঙ্গিরা ভারতে প্রবেশ করে নিজেদের কাজ গুছিয়ে নিচ্ছে। আগামী কয়েকদিন লুকিয়ে থেকে হামলার পরিকল্পনা করতে চাইছে তারা। সেই কারণে ভূস্বর্গে সক্রিয় হয়েছে ভারতীয় সেনা। জঙ্গিদের খুঁজের বের করতে শুরু হয়েছে তল্লাশি। সেনার পাশিপাশি জম্মু-কাশ্মীর পুলিশ, সিআরপিএফ, বনদপ্তর-সহ আরও বেশ কয়েকটি বিশেষ বাহিনী এই অভিযান চালাচ্ছে বলে খবর।

এই অপারেশনের জন্য বাহিনীর জন্য বিশেষ প্রশিক্ষণপ্রাপ্ত ইউনিট আনা হয়েছে। তল্লাশি চালাতে ব্যবহার হচ্ছে ড্রোন। এক সেনা কর্তা জানিয়েছেন, এই অপারেশনের মাধ্যমে একটি বার্তা দিতে চাইছে ভারত। তা হল, শীত কালেও ভারতের মাটিতে লুকিয়ে থাকা সম্ভব হবে না জঙ্গিদের।